NELJANDA KOOSSEISU

ISTUNGI P R O T O K O L L

Haapsalu								22. august 2003 nr 11

Istung algas kell 14.00, lõppes kell 14.13.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 17 volikogu liiget (registreerimisleht lisatud).
Osalesid	linnavalitsuse liikmed linnapea Teet Kallasvee, aselinnapea Jüri Kurba (registreerimisleht lisatud).

Istungi juhataja Andres Ammas teatas linnavalitsuse kirjalikust taotlusest võtta tagasi eelnõu “Haapsalu Linnavolikogu 23.02.2001 otsuse nr 92 “Vara võõrandamine (Ungru tee 7, 9, 11, 13, 15, 17, 19, 21, 23, 25)” muutmine” arutelu.
Rohkem ei olnud päevakorra suhtes küsimusi ega parandusi. 

Ühehäälselt kinnitati järgmine päevakord:
1. Jaoskonnakomisjonide moodustamine
Ettekandja				linnavalitsus
Kaasettekandja			õiguskomisjon

2. Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

3. Kinnisasja Saue 4, Haapsalu avaliku kirjaliku enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

4. Kinnisasja Ungru tee 23, Haapsalu avaliku suulise enampakkumise korras võõrandamise tulemuste kinnitamine
Ettekandja				linnavalitsus
Kaasettekandja			õiguskomisjon

Päevakorrapunkt nr 1
Jaoskonnakomisjonide moodustamine

KUULATI linnasekretäri Kristel Jupitsa ettekannet.
Riigikogu otsusega on määratud Euroopa Liiduga ühinemise ja Eesti Vabariigi põhiseaduse muutmise küsimuses rahvahääletuse päevaks 14. september 2003.
Rahvahääletuse korraldamiseks tuleb vastavalt Rahvahääletuse seadusele igas omavalitsuses moodustada jaoskonnakomisjonid. Komisjonide töö korraldatakse ja komisjoni liikme suhtes kohaldatakse Riigikogu valimise seadust.
Jaoskonnakomisjoni esimehe, 8 liiget ja 2 asendusliiget nimetab linnasekretäri ja erakondade ettepanekute alusel volikogu.
Komisjoni volitused kestavad üldjuhul kuni hääletustulemuste kindlakstegemiseni.
Kohaliku omavalitsuse korralduse seaduse kohaselt on jaoskonnakomisjoni moodustamine volikogu aimupädevuses.

Eesti Reformierakond esitas jaoskonnakomisjonidesse 2 kandidaati (Einar Luik ja Merle Randlaine)ja Eesti Keskerakond 4 kandidaati (Natalia Koropets, Selma Vaher, Aili Kurvits, Kalle-Kusta Tõnisma).

Teeme ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni aseesimehe Andres Lipstoki kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 57 “Jaoskonnakomisjonide moodustamine” (protokolli juures).

Päevakorrapunkt nr 2

Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine

KUULATI linnapea Teet Kallasvee ettekannet.
Haapsalu Linnavolikogu 27.06.2003 otsusega nr 51 “Vara võõrandamine (Ehte 8)” otsustati müüa linnale kuuluv kinnisasi Ehte 8, Haapsalu, mis ei ole linnale vajalik kohaliku omavalitsuse üksuse ülesannete täitmiseks.

Kinnisasja võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 28.07.2003. a.

Oksjonil osalemiseks oli linnavalitsusse laekunud üks sooviavaldus. Kinnisasi müüdi oksjonil hinnaga 1 352 138.00 eesti krooni Ulrik Otto Hubert Viggo Danneskiold-Samsöe`le.

Teeme ettepaneku tunnistada enampakkumise võitjaks Ulrik Otto Hubert Viggo Danneskiold-Samsöe ja eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 58 “Kinnisasja Ehte 8, Haapsalu avaliku kirjaliku enampakkumise korras võõrandamise tulemuste kinnitamine” (protokolli juures).

Päevakorrapunkt nr 3

Kinnisasja Saue 4, Haapsalu avaliku kirjaliku enampakkumise korras võõrandamise tulemuste kinnitamine

KUULATI linnapea Teet Kallasvee ettekannet.
Haapsalu Linnavolikogu 27.06.2003 otsusega nr 53 “Vara võõrandamine (Saue 4)” otsustati müüa linnale kuuluv kinnisasi Saue 4, Haapsalu, mis ei ole linnale vajalik kohaliku omavalitsuse üksuse ülesannete täitmiseks.

Kinnisasja võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 28.07.2003. a.

Oksjonil osalemiseks oli linnavalitsusele laekunud üks sooviavaldus. Kinnisasi müüdi oksjonil hinnaga 560 000 eesti krooni Hans Alterile.

Teeme ettepaneku tunnistada enampakkumise võitjaks Hans Alter ja eelnõu otsusena vastu võtta.

Küsimused ettekandjale.
Volikogu liige Toivo Hein soovis teada, mida võetakse objektiga ette?
Vastas hr Kallasvee. Saue saab olema korterelamu.

Rohkem küsimusi ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 59 “Kinnisasja Saue 4, Haapsalu avaliku kirjaliku enampakkumise korras võõrandamise tulemuste kinnitamine” (protokolli juures).

Päevakorrapunkt nr 4

Kinnisasja Ungru tee 23, Haapsalu avaliku suulise enampakkumise korras võõrandamise tulemuste kinnitamine

KUULATI linnapea Teet Kallasvee ettekannet.
Vastavalt Vabariigi Valitsuse 06.10.1998 korraldusele nr 948-k anti Haapsalu linna munitsipaalomandisse 136 932 m2 suurune Paralepa maaüksus. Haapsalu Linnavalitsuse 12.03.1999 korralduse nr 177 alusel jagati eelpool nimetatud Paralepa maaüksus eraldi iseseisvateks maaüksusteks vastavalt detailplaneeringule, mis on kinnitatud Haapsalu Linnavolikogu 28.11.1997 määrusega nr 16.

Haapsalu Linnavolikogu 23.02.2001 otsusega nr 92 “Vara võõrandamine (Ungru tee 7, 9, 11, 13, 15, 17, 19, 21, 23, 25)” otsustati müüa linnale kuuluv kinnisasi Ungru tee 23, Haapsalu, mis ei ole linnale vajalik kohaliku omavalitsuse üksuse ülesannete täitmiseks.

Kinnistu võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku enampakkumise korras 11.07.2003. a.

Oksjonil osalemiseks oli linnavalitsusele laekunud üks sooviavaldus. Kinnisasi müüdi oksjonil alghinnaga 222 480 eesti krooni Ivi Reigole.

Teeme ettepaneku tunnistada enampakkumise võitjaks Ivi Reigo ja eelnõu otsusena vastu võtta.

Küsimused ettekandjale.
Volikogu liige Arder Väli küsis, kes tasub notaritasu?
Vastas hr Kallasvee. Seni on tasunud ostja.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 60 “Kinnisasja Ungru tee 23, Haapsalu avaliku suulise enampakkumise korras võõrandamise tulemuste kinnitamine” (protokolli juures).

Andres Ammas
Volikogu esimees